Eustass Kid

Kid je nechválne známy pirát zo South Blue a kapitán Kidových Pirátov. Patrí medzi pirátov známym ako "Najhoršia generácia" (predtým známym ako Jedenásť Supernov) rovnako ako Luffy a Zoro. Pred timeskipom bola jeho odmena 315,000,000 beli, behom timeskipu sa mu zvýšila na 470,000,000 beli.

## Vzhľad

#### Pred timeskipom

Kid je vysoký, neopálený, svalnatý muž so žiarivo červenými vlasmi. Má načierno nalakované nechty, hnedé oči a žiadne obočie. Nosil dosť extravagantné oblečenie, ktoré pozostávalo zo žlto čiernych nohavíc s jašteričím vzorom a červeným lemovaním, motorkárskych čižiem a modrej šerpy zviazanej pod zeleným opaskom. Nosil tiež tenký nábojový pás, uviazaný od jeho pravého pleca k pásu, kde mal odloženú dýku s rukoväťou v japonskom štýle a pištoľ. Okolo rúk nosil zlaté náramky, na čele nosil ozdobené, štvorcové okuliare a kožušinový kabát. Kabát bol tmavo hnedý, vyzdobený zlatými pichliačmi. Ako dieťa mal vlasy špicatejšie a dlhšie. Nosil okrúhle okuliare s väčšími sklami a nepoužíval tmavý rúž.

#### Po timeskipu

Po timeskipe je ukázaný s mierne dlhšími vlasmi, ktoré vyzerajú byť kúsok sčesané dozadu. Získal veľkú jazvu, ktorá začína na ľavej polke jeho čela a pokračuje dole jeho krkom. Cez ľavé oko mu ide ďalšia malá jazva. Jeho ľavá ruka vyzerá byť úplne mechanická, naznačujúc, že ruku stratil niekedy v priebehu timeskipu. Jeho odev teraz pozostáva z jeho starých jašteričích nohavíc, čiernej, rozopnutej vesty, tmavo červeného kabátu a dvoch veľkých opaskov. Počas timeskipu sa stal svalnatejším a dostal jazvy na pravom predlaktí, ľavom prsníku a ľavej strane jeho brucha.

## Osobnosť

Kid je známy tým, že zabíja veľké množstvo civilistov. Jeden z dôvodov prečo mal Kid na Sabaody Archipelago vyššiu odmenu ako Luffy je to, že Kid spolu so svojou posádkou zabíjali veľké množstvo nevinných ľudí. Zvyčajne je buď nahnevaný, alebo robí sarkastické vtipy. Keď má pocit, že ho niekto uráža, ľahko sa uchýli k násiliu. Je citlivý na to, keď ho niekto zosmiešňuje, uráža, alebo na neho len pozerá. Zdá sa byť veľmi krutý, aj keď nie je vyprovokovaný. To potvrdil, keď ukrižoval pirátov len preto, že sa mu zdali slabí. Kid je nebojácny a má sklony k násiliu. Keď len tak blúdil po Novom Svete, zničil dve lode patriace spojencom Big Mom. Toto ukazuje, že nemá strach a neváha vyzvať jedného z Yonko. Aj napriek jeho násilnej povahe, sa vie v nepríjemnej situácii ovládnuť. Kid je tiež veľmi cynický ohľadom Svetovej Vlády a Tenryuubito. Poznamenal, že v porovnaní s Tenryuubito sú piráti skoro humánni. Rozhodol sa opustiť aukčnú sieň, po tom čo bola Keimi kúpená za 500,000,000 beli jedným z Tenryuubito, komentujúc, že je to metafora pre tento zvrátený svet. Kid má rovnaký sen ako Luffy. Nájsť One Piece a stať sa novým Pirátskym Kráľom. Aj napriek tomu, že sa stretávajú s rovnakými problémami, Kid rieši veci vlastným štýlom. To je zjavne zabíjanie každého, čo sa kedy zasmial jeho snu. V tomto je taký Luffyho protiklad. Kid sa snaží ostať v Novom Svete v dianí. Aj keď nie je priekupník, sledoval experiment Caesara Clowna, len aby bol informovaný.

## Schopnosti

Počas timeskipu pokračovali Kidovi Piráti v hanebnostiach, čo dokazujú Kidove a Killerove zvýšené odmeny. Kid dokázal bez námahy spoločne s Luffym a Lawom poraziť skupinu mariňákov pred aukčnou sieňou na Sabaody Archipelago. Spolu so svojou posádkou dokázal utiecť útoku admirála Kizara. Po timeskipe sa zdá byť odvážnejší, ale aj silnejší, keďže zničil dve lode patriace spojencom Big Mom.

#### Diablovo ovocie

Kid má schopnosť diablovho ovociatypu Paramecia, spo­jenú s magnetizmom. Táto sila sa prejavuje dvomi odlišnými schopnosťami, od­pudzovaním a pri­ťahovaním kovu v jeho okolí. To prvé mu dovoľuje odpudzovať kovové predmety od neho, ako napríklad kanónovú guľu späť k strelcovi. Druhá schopnosť mu umožňuje pritiahnuť kovové predmety k sebe a vytvarovať ich do objektov. Jeho najčastejšie využitie tejto schopnosti je vytvorenie obrovskej ruky, tvorenej zo stoviek kovových zbraní a kovových objektov, pripojenej k jeho pravej ruke. Obriu ruku môže použiť na údery do protivníka, ale aj ako štít, ktorý zablokuje aj lasery Pacifistov. Pri používaní svojho diablovho ovocia, mu z ruky vyžarujú fialové iskry, čo sa podobá na elektromagnet.

Najväčšia slabina jeho ovocia, okrem vody samozrejme, je závislosť od okolitého prostredia, v ktorom sa musí nachádzať kov, aby mohli byť využité schopnosti jeho diablovho ovocia.

#### Techniky

Jediný pomenovaný Kidov útok je **Repel:**Odpudí akýkoľvek kovový materiál v okolí do zvoleného smeru. Funguje to vlastne ako katapult. Tento útok bol videný pred aukčnou sieňou na Sabaody Archipelago, kde odrazil kanónovú guľu priamo na mariňáka, ktorý ju vystrelil.

Kid nosí so sebou pištoľ a dýku. V boji ešte nebol videný použiť zbraň, takže jeho schopnosti so zbraňami sú neznáme. Niekedy behom timeskipu bola jeho ľavá ruka nahradená mechanickou. Či mu však prináša nové schopnosti, je zatiaľ neznáme.
Kategória:Piráti
Kategória:Pirátskí kapitáni
Kategória:11 Supernov
Kategória:Uživatelia Diablovho ovocia